kardosdrur/scandi-wiki huggingface dataset:
Henrik Fruergaard

Henrik Fruergaard  eller Henrik Just Fruergaard (Fruergaard-Pedersen) (født 22. juni 1978 i Viborg) er tidligere folketingsmedlem for Venstre. Han er uddannet engroshandelsassistent (1997). I 2016 flyttede Henrik Just Fruergaard til Dubai, UAE.

Henrik Fruergaard opstillede til Folketinget for Venstre første gang i 2005 i Ringkjøbing Amtskreds og blev valgt som suppleant, hvor han også blev indkaldt i en periode i 2006. Han blev opstillet til Folketinget igen i 2007 for Venstre i Viborg Vest og har ligeledes været opstillet til kommunalvalget for Venstre i Naur-Sir (Holstebro) i 2005 og blev i 2009 indkaldt som suppleant. Henrik Fruergaard har været kendetegnet ved en politiker der ikke nødvendigvis vælger at følge partiets linje(http://www.visionspolitik.dk ).

Henrik Fruergaard har en international Executive Coach certificering, og har siden 2003 været aktiv underviser og træner indenfor salg og ledelse, management konsulent og mentaltræner, samt iværksætter og rådgiver for iværksættervirksomheder. Henrik Fruergaard var bl.a. medgrundlægger af tøjvirksomheden miinto, som blev stiftet sammen med bl.a. Jesper Buch. Her fra Henrik Fruergaard selskabets første direktør.

Henrik Fruergaard blev optaget i Round Tables Holstebro-afdeling i 2007, og indtrådte i Round Table Danmarks hovedbestyrelses eksekutivkomite i 2009-2010 som WEB, og blev i 2010 valgt som lokalformand for Round Table Holstebro, hvor han allerede havde bestredet poster som IRO og Sekretær. Henrik Fruergaard blev valgt som Tabler of the Year i Round Table Holstebro og Round Table Distrikt 2 i 2009. I 2011/2012 bestred Henrik Fruergaard posten som National Vice President / Vicelandsformand for Round Table Danmark, og posten som National President / Landsformand i 2012/2013 i Round Table.

Eksterne henvisninger 
 Personligt website
 Erhvervssite
 QORBIZ 
 Personlig blog
 Round Table 

Personer fra Viborg
Tidligere folketingsmedlemmer fra Venstre
Folketingsmedlemmer i 2000'erne
Jean-Louis Zanon

Jean-Louis Zanon (født 30. november 1960 i Montauban, Frankrig) er en tidligere fransk fodboldspiller, der som midtbanespiller på det franske landshold var med til at vinde guld ved OL i 1984 i Los Angeles. Turneringen blev spillet med et særligt OL-landshold. For A-landsholdet nåede han at spille én kamp, i 1983.

Zanon var på klubplan tilknyttet klubberne Saint-Etienne, Marseille, Metz, Nîmes, Gap Hautes Alpes og Nancy, alle i hjemlandet. Med Saint-Étienne var han med til at vinde det franske mesterskab, mens han med Metz triumferede i pokalturneringen Coupe de France.

Titler 
Ligue 1
 1981 med Saint-Etienne

Coupe de France
 1988 med FC Metz

OL
 1984 med Frankrig

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra AS Saint-Étienne
Fodboldspillere fra Olympique Marseille
Fodboldspillere fra FC Metz
Fodboldspillere fra Nîmes Olympique
Fodboldspillere fra AS Nancy
Bjarne Kim Pedersen

Bjarne Kim Pedersen, (født 1955) i Otterup er en dansk digter. I digtsamlingen 'Køreplan' har han eksperimenterer med kortform (haiku) på SMS og Twitter foruden med digtvideoer. Nogle af twitdigtene bliver re-twittet blandt den grønne opposition i Iran.

Pedersen er uddannet socialpædagog. Bjarne Kim Pedersen er kontaktperson for det andelsejede, selvbetalingsforlag Ravnerock, der har som formål at fremme nyere litteratur og kunst. Han har rejst meget i Østeuropa, Balkan og Tyrkiet. Er oversat til ukrainsk, russisk, bosnisk (serbo-kroatisk), kinesisk, farsi, tysk og engelsk. Han modtog i april 2010 Vagn Predbjørns Fødselsdagslegat.

Han er fortæller på naturture Enebærodde og Inddæmningerne ved Odense Fjord.

Bibliografi 
 Debuterede i 1982 med digtsamlingen "Bag næste hjørne"
 Drengerøve   2005. Noveller for unge
 Moden 2005. Erotiske Digte
 Verden Lige Nu 2006.  Sms-digte (haiku) 
 Hr. Længste Ben 2007. Skrøner fortalt for børn
 SMS Digte 2007. Sms-digte (haiku) for unge
 Rundt om Enebærodde  2008.  Kulturhistorie
 Overhaling  2009 Sms-digte (haiku) om trafik
 Bøllevinger 2009. Nem bog for unge
 Køreplan 2010. SMS-press (udgivelse til mobil)
 Piratfiskerne 2010. Nem bog for unge
 Sigøjner Dan 2011. Nem bog for unge
 Uden for festen 2012. Nem bog for unge
 Punktum dk 2013. Twit-digte
 Køllesvingerne 2014. Nem bog for unge
 Inddæmningerne ved Odense Fjord 2015. Kulturhistorie
 Min Maidan Affære 2016 Twit-digte dansk/engelsk/ukrainsk
Geddedræberne 2017 Nem bog om bandeunge
Der er helte 2018 Hybrid mellem twitdigte og artikler Den lange vej 2019 Historien om en afghansk flygtning  Blomsterne og Bierne 2020 Miniessay om oaseren i vores grønne ørken.

Eksterne henvisniger 

Bjarne Kim Pedersens blog
Biografi på danskforfatterforening.dk 
Biografi på Dansk Haiku Net 
forfatterportalen.dk
P4 Fyn om forfatteren
Bibliografi 
Biografi på boernelitteratur.dk
Om Sigøjner Dan
SMS Digte / Overhaling
http://smspress.dk/udgivelser/drengedigte/

http://smspress.dk/udgivelser/k%C3%B8replan/ 
 

http://www.fyens.dk/article/2355351:Nordfyn--Nordfynsk-digter-klar-med-ny-samling 
http://www.tv2fyn.dk/article/250822:Ud-paa-Fyn---Enebaerodde
http://www.sentura.dk/bjarne_kim_digt.html
http://www.folkeskolen.dk/45847/hr-laengste-ben

http://day.kyiv.ua/ru/article/kultura/mihailu-bulgakovu-125

http://www.magasinetroest.dk/index.php?id=4&no_cache=1&tx_ttnews%5Btt_news%5D=1400

https://magasinetroest.dk/category/hovedhistorie/

https://www.tv2fyn.dk/artikel/fynsk-forfatter-mistaenker-rusland-slette-ham-fra-internettet 

https://inosmi.ru/social/20190709/245438180.html 

https://www.24syv.dk/programmer/et-skud-ak/54069649/haiku-digter-blokeret-pa-twitter  

https://jv.dk/artikel/ny-bog-s%C3%A6tter-fokus-p%C3%A5-baldersb%C3%A6k-og-gr%C3%B8nne-oaser 

https://bogmarkedet.dk/artikel/blomsterne-og-bierne

http://www.nytfokus.nu/nummer-17/blomsterne-og-bierne/ 

Digtere fra Danmark
Dansksprogede forfattere fra Danmark
E-mærket

E-mærket er certificeringsordning, hvor netbutikker, for at få tildelt mærket, skal leve op til nogle forbrugerbeskyttende retninglinjer. Det drives af  bl.a. Forbrugerrådet, Dansk Erhverv og Dansk Industri.

E-mærket, tidligere kendt som e-handelsfonden, blev stiftet i år 2000 med støtte fra Videnskabsministeriet og havde pr. januar 2017 over 2200 godkendte medlemsvirksomheder, der driver e-handel inden for forskellige brancher. Fra biler til boligudstyr og fra dagligvarer til designertøj. Bag e-mærket står i dag Forbrugerrådet, Dansk Erhverv, DI, FDIH, HK, Dansk IT og FinansDanmark.

e-mærket vil gennem tillidsskabende tiltag fremme dansk e-handel og bringe køber og sælger tættere sammen - til gavn for forbrugere, erhvervsliv og samfund. For virksomhederne betyder det et boost til både butik og bundlinje. For forbrugerne betyder det en let og lige vej til bedre online shopping.

Alle e-mærkede webshops bliver løbende kontrolleret af e-mærkets jurister, som sikrer, at forbrugerne blandt andet har let adgang til webshoppens kontaktinformationer og bliver oplyst om reglerne for reklamation og fortrydelse. Samtidig har både shoppen og kunderne fri adgang til e-mærkets juridiske vejledning. 

I marts 2015 lancerede e-mærket en køberbeskyttelse, som sikrer forbrugerne økonomisk med helt op til 10.000 kr. pr handel ved køb af fysiske varer. 

Siden maj 2016 har e-mærkede webshops haft adgang til nye tillidsskabende tiltag – en kundescore og en fragtscore. Kundescoren viser, hvad andre kunder, synes om shoppen.

Eksterne kilde og henvisning
e-mærket.dk 

Forbrugerorganisationer
Elektronisk handel
Forbrugersymboler
Champagne Riot

Champagne Riot er en popduo fra Danmark, bestående af Caspar Bock og Anders Reuter.

Champagne Riot spiller elektropop og består af de københavnsk bosiddende Caspar Bock og Anders Reuter. Caspar Bock er også bassist i gruppen Northern Portrait og var i sin tid hovedmanden bag det hedengangne Århus-pladeselskab Bird Hits Plane, der blandt udgav Sterlings debutalbum "Solo Danser Mama Sjus" og Tiger Tunes' eneste album, "Absolutely Worthless Compared To Important Books". Tiger Tunes' medlemmer fortsatte senere i markante grupper som Marybell Katastrophy, Beta Satan og albumaktuelle The Malpractice.

Anders Reuter har blandt andet arbejdet som musikjournalist og været ankermand i elektrogruppen Apartment, der medvirkede på den tredobbelte ep, "3P", som Bird Hits Plane udgav i 2002 – en ep, der i øvrigt også bød på sange fra den nu pause-holdende gruppe Lampshade, hvis sangerinde RebekkaMaria siden er gået solo med succes.

Champagne Riot har, selvom de altså endnu ikke er brudt bredt igennem, været udsat for en del omtale på diverse blogs i den senere tid, især i udlandet, og det markante britiske musiksite Popjustice.com har ligefrem haft dem på forsiden. Champagne Riot var i begyndelsen af november hovednavn på den nordiske club-aften "Jajaja" i London, arrangeret af Music Export Denmark og det engelske pladeselskab Moshi Moshi Records.

Musikgrupper fra Danmark
Rylen (bæltbåd)

Rylen er en bæltbåd bygget i Kerteminde 1896 som sildedrivkvase, hvilket vil sige, at man i storebæltsområdet drev med sildegarn. 

Det var almindeligt at masterne på drivkvaserne kunne lægges ned for at forhindre for megen drift for vejret i forhold til de udlagte garn. 

Rylens nyere historie påbegyndes med Achton Friis's erhvervelse af skibet i 1920'erne. Formålet var at ombygge det tidligere fiskefartøj til ekspeditionsskib. Med Rylen foretog Achton Friis og kertemindemaleren Johannes Larsen de mange rejser, som udmøntedes i bøgerne De danskes øer. 

Rylen er nu ejet, vedligeholdes og drives af Østfyns Museer, Kerteminde / Nyborg og har sin naturlige base i Kerteminde havn. Gennem de seneste år har Rylen opnået renaissance som ekspeditionsskib, dels på malertogter med grafikeren Jens Bohr som skipper og forskellige kunstnere som besætning og gæster, og dels som ekspeditionsskibet i genoplevelsen af "De danskes øer", der udmøntedes i en TV-filmserie kaldet Gensyn med de danskes øer, der blev tilrettelagt af Jørgen Flindt Pedersen.

Se også

 Bevaringsværdige skibe

Skibe fra Danmark
Bloodbath

Bloodbath er et metal/dødsmetal- supergroup band fra Stockholm, Sverige.

Medlemmer 

 Mikael Åkerfeldt – sang (1998–2004, 2005, 2008 – )

 Anders "Blakkheim" Nyström – lead guitar (fra 1998)

 Per "Sodomizer" Eriksson – guitar (fra 2008)

 Jonas Renkse – bas (fra 1998)

 Martin "Axe" Axenrot – trommer (fra 2004)

Diskografi 
 Resurrection through carnage (2002)
 Nightmares Made Flesh (2005)
 The fathomless mastery (2008)

Musikgrupper fra Sverige
Feldberg (musikgruppe)

Feldberg er en pop-duo fra Island, der består af Eberg (Einar Tönsberg) og Rósa Birgitta Ísfeld fra Reykjavík. Deres debut album, Don't Be a Stranger, blev udgivet i Island i 2009 af Cod Music. Ved Icelandic Music Awards (IMA) i 2010, blev duoen nomineret til tre priser og vandt prisen for Bedste Sang for deres sang "Dreamin'", som senere blev udgivet i Kitsune Compilation 9. Deres musik er blevet brugt til at promovere Island. Flyselskabet Icelandair har brugt "Dreamin'" som deres in-flight musikvalg.

Diskografi

Albums 
Studio
 2009: Don't Be a Stranger (2009)

Singler 
 2009: "You and Me"
 2010: "I'm Not Thinking of You"
 2015: "Ó, þú"

Hæder

Icelandic Music Awards nomineringer 
 IMA 2010 Årets sang - Vandt
 IMA 2010 Årets Album - Nomineret
 IMA 2010 Årets komponist - Nomineret

Referencer

Eksterne henvisninger 
 

Musikgrupper fra Island
Juan MacLean

Juan MacLean er en producer fra USA.

Musikproducere fra USA
Personer fra Rhode Island
Chloé (dj)

Chloé er en electronica-dj, -sangerinde og -producer fra Frankrig.

Sangere fra Frankrig
Musikproducere
Tarifa

Tarifa er en by i Andalusien i det sydlige Spanien med  indbyggere. Byen er den sydligste by på det kontinentale Europa og dermed også i Spanien. Byen ligger vest for Gibraltar, ud til Gibraltarstrædet med ca. 15 km til den afrikanske kyst.

Det blæsende vejr, der næsten altid hersker i dette hjørne af landet, har medført, at der i området omkring Tarifa findes et utal af vindmøller.

Transport 
Der er regelmæssige færgeafgange mellem Tarifa og Tanger i Marokko i Nordafrika. Der er busforbindelse til Algeciras, (20 km mod nordøst) og til Sevilla (200 km mod nord).

Windsurfing 
På grund af de voldsomme vinde i området er byen meget populær blandt de forskellige brætsejlere og surfere. Når vinden kommer fra Atlanterhavet er den kraftigere end vinden fra Middelhavet, hvilket tillige giver en hel del bølger.

Galleri

Referencer

Eksterne henvisninger 

 Byens hjemmeside (spansk)

Byer i Andalusien
Havnebyer
R. Dean Taylor

R. Dean Taylor (født Richard Dean Taylor 11. maj 1939, Toronto, Canada, død 7. januar 2022) var en canadisk soul-/popsanger, sangskriver og producer. Han er bedst kendt for sangen "Indiana Wants Me", som nåede førstepladsen på hitlisterne i Canada og USA og andenpladsen i Storbritannien. Blandt hans andre hits kan nævnes "Gotta See Jane" og "There's a Ghost in My House".

Referencer 

Sangere fra Canada
Musikproducere
Sangskrivere fra Canada
Staind

Staind er et amerikansk rockband. Bandet blev dannet i 1995 i Springfield, Massachusetts. I årevis bestod bandet af vokalist og rytmeguitarist Aaron Lewis, lead guitarist Mike Mushok, bassist og baggrundsvokalist Johnny April, samt trommeslager Jon Wysocki (der forlod bandet i maj 2011). Til dags dato har bandet indspillet syv studiealbums: Tormented (1996), Dysfunction (1999), Break the Cycle (2001), 14 Shades of Grey (2003), Chapter V (2005), The Illusion of Progress (2008), samt deres selvbetitlede album Staind (2011). Staind har solgt over 15 millioner plader på verdensplan.

Diskografi 
Studioalbum

Livealbum

Rockgrupper fra USA
Nu metal-grupper
Indierockgrupper fra USA
Alternative metal-grupper fra USA
Postgrungegrupper
Musikgrupper fra 1995
Skellig Michael

Skellig Michael (, ), også kendt som Great Skellig () er en stejl klippeø ca. 15 km vest for County Kerry i Republikken Irland. Halvanden km mod øst ligger øen Little Skellig, som har verdens næststørste koloni af suler med næsten 30.000 par.

Øen er ubeboet og dens højeste punkt er 230 moh.

Historie 
Skellig Michael var i 600 år et vigtigt center for irske munke. Et kloster på toppen af den 230 meter høje klippe blev i 1996 anerkendt som et verdensarv-sted af UNESCO. Klosteranlægget er usædvanlig godt bevaret.

De spartanske forhold illustrerer den asketiske levemåde, som de tidlige kristne munke i Irland levede under. Munkene boede i bikubelignende hytter af sten (såkaldte clochan) over næsten lodrette klippevægge.

Klosteret blev i følge traditionen grundlagt i 588. Det overlevede flere plyndringer af vikinger, det første omtalt i 823. Klosteret blev  udvidet, og et nyt kapel blev bygget omkring år 1000. Klostersamfundet på Skellig Michael havde sandsynligvis kun 12 munke og en abbed. I 1100-tallet forlod munkene øen og sluttede sig til det augustinske kloster ved Ballinskelligs på fastlandet.

Fra 1500-tallet blev Skellig Michael et populært mål for årlige pilgrimsrejser, men havde ingen faste beboere. I 1800-tallet blev to fyrtårne bygget, og øen var igen beboet af det tjenstgørende personale. Det nyeste fyr er fortsat i drift og blev ombygget i 1960'erne og har været automatiseret siden 1980'erne.

Der er om sommeren er der daglige afgange med motorbåd fra fiskerlejet Portmagee på halvøen Iveragh. Der sejles rundt om Little Skellig. I Portmagee ligger turistcenteret "Skellig Experience Centre", som informerer om Skellig Michael.

Scener i Star Wars-filmene The Force Awakens (2015) og The Last Jedi (2017) er optaget på Skellig Michael.

Klosteret 
Klosteret ligger på naturlige eller byggede terrasser i flere niveauer til en højde af 185 m på en solrig vindbeskyttet plads. For at komme op til klosteret må man gå op ad en trappe med 620 trin. Klosteret har haft en kirke (nu i ruiner), en lille kirkegård for munkene, to bønnehuse, et på 3,6 x 2,4 m, et på 2,4 x 1,8 m og seks munkeceller, som ligger som små, kuppelformede stenhuse i varierende stand. Munkecellerne har indtil 1,80 meter tykke vægge. Væggene går over i såkaldte "falske hvælv", det vil sige at kuppelformerne på bygningerne er dannet ved at stenene er lagt over hinanden i mindre cirkler. Sandsynligvis har husene været tækket af græstørv eller halm, da de sten som rager ud, formodentlig er blevet brugt til at holde halmen eller tørvene på plads.

Naturreservat 
Sammen med naboøen, Little Skellig, er Skellig Michael et vigtigt naturreservat. Skelligøerne har en stor bestand af havfugle som sule, mallemuk, ride, alk, lomvie og lunde. Lille stormsvale og almindelig skråpe yngler også i stort antal der.

Eksterne henvisninger 

 Skellig Monastery 

Verdensarvsområder i Irland
Øer i Irland
Ruiner i Irland
Epsom

Epsom er en by i Surrey nær det sydlige London. Ved folketællingen i 2011 havde byen 31.489 indbyggere. 

Epsoms historie daterer sig langt tilbage; der er gjort arkæologiske fund fra det 7. århundrede.

Byen er kendt for sin galopbane Epsom Downs Racecourse, hvor det traditionsrige hestevæddeløb Epsom Derby afvikles.

Eksterne henvisninger 

 Epsoms hjemmeside 

Byer i England
Surrey
Iceage

Iceage er et dansk punkband, der blev dannet i 2008. Bandet fik i januar 2011 stor medieopmærksomhed og blev udråbt som en genoplivning af den danske punkscene i forbindelse med udsendelsen af deres debutalbum New Brigade. Et album, der af musikbladet Soundvenue blev betegnet som "muligvis det vigtigste danske album siden Klichés Supertanker". Bandet består af de fire musikere Elias Bender Rønnenfelt (vokal), Jakob Tvilling Pless (bas), Johan Suurballe Wieth (guitar), Dan Kjær Nielsen (trommer) og Casper Morilla (guitar).

Iceage spillede bl.a. på Roskilde Festival og A Scream in the Dark festivalen i 2010. Bandet spillede opvarmning til post-punk pionererne Wire i Vega den 9. marts 2011. Senere i 2011 var Iceage på en omfattende turné i USA og Canada, startende i New York, i forbindelse med udgivelsen af deres debutalbum på et amerikansk pladeselskab.

Ved uddelingen af Årets Steppeulv 2012 modtog Iceage prisen som "Årets Håb".

Den 7. maj 2021 udgav Iceage deres femte studiealbum kaldet Seek Shelter.

Medlemmer 
 Elias Bender Rønnenfelt – vokal, guitar (født 24. marts 1992)
 Johan Surrballe Wieth – guitar, baggrundsvokal (født 13. september 1991) 
 Jakob Tvilling Pless – bas (født 10. november 1992) 
 Dan Kjær Nielsen – trommer (født 11. oktober 1991) 
 Casper Morilla – guitar (født 31. marts 1985), kom med i 2019

Diskografi 
Studiealbums
 New Brigade (2011)
 You're Nothing (2013)
 Plowing Into the Field of Love (2014)
 Beyondless (2018)
 Seek Shelter (2021)

EP'er
 Iceage (2009)
 Lower / Iceage (2013; split)
 To the Comrades (2013)

Singler
 "New Brigade" (2010)
 "Broken Bone" (2011)
 "White Rune" (2011)
 "Ecstasy" (2013)
 "Wounded Hearts" (2013)
 "The Lord's Favorite" (2014)
 "Catch It" (2018)
 "Pain Killer" (2018)
 "Take It All" (2018)
 "The Day the Music Dies" (2018)
 "Hurrah" (2018)
 "Lockdown Blues" (2020)
 "The Holding Hand" (2021)
 "Vendetta" (2021)

Livealbums
 Coalition (2011)
 Live, April Fools Day (2014)
 Live 2014 (2015)

Referencer 

LiItteratur

Eksterne henvisninger 

 
 

Punkgrupper fra Danmark
Rockgrupper fra Danmark
Musikgrupper fra 2008
Har spillet på Roskilde Festival
Fú-zhōu-huà

Fu-zhou-hua er en kinesisk dialekt, som tales i Fuzhou og få andre steder i Kina.

Kinesisk sprog
Aalborg CSP

Aalborg CSP er en dansk EPC virksomhed, der rådgiver i produktionen af dampgeneratorer til concentrated solar power (CSP)-anlæg, CSP-anlæg til produktion af fjernvarme, dampkedler til gas og olie samt rådgivende ingeniørarbejde.  
Omsætningen hos Aalborg CSP lå i 2009 på 175 mio. kroner og virksomheden beskæftigede på dette tidspunkt ca. 30 medarbejdere. 
Aalborg CSP har været med på projekter hovedsageligt i Spanien, men også  i Tyrkiet, Indien, Frankrig, Norge og Rusland.   
I 2010 var Aalborg CSP sammen med H.K.H. Kronprins Frederik en del af den danske erhvervsdelegation ved den populære messe World Future Energy Summit i Abu Dhabi.  Virksomheden har på nuværende tidspunk, I 2015, bidraget med et totalt energi produktionsniveau på mere end 330MWe

CSP 
Aalborg CSP er den første virksomhed til at opføre CSP-anlæg til produktionen af fjernvarme i Danmark . Virksomheden har bidraget til opførelsen af et stort CSP-anlæg i Spanien, der på daværende tidspunkt ansås som at være verdens kraftigste soltårn. . 
Virksomheden har opført testanlæg i Frankrig af Fresnel typen, der skal bevise at man kan producere damp direkte ude i solfeltet.

Aalborg CSP har anlagt flere CSP-anlæg i Danmark. Blandt dem er verdens første hybrid solvarmeanlæg. En kombination af plane solfangere og CSP soltrug gør det muligt at forvarme vandet for derefter at booste det i soltrugene. Herudover har Aalborg CSP opført Danmarks første CSP-anlæg i Thisted Yderligere har Aalborg CSP også opført et fjernvarmeanlæg i Brønderslev

Historie 
Virksomheden Aalborg CSP udspringer af fusionen d. 1/1 2011 mellem BK Aalborg og BK Engineering. Virksomheder, som har rødder tilbage til 80’erne, hvor de udsprang af den store energi-industri, som byen Aalborg er kendt for. Det egentlige afsæt kom fra Aalborg Boilers, der dengang var en del af Lauritsengruppens nu nedlagte værft. Aalborg Boilers, der i dag fungerer under navnet Alfa Laval, har fungeret som afsæt for flere ingeniørvirksomheder foruden Aalborg CSP.

Aalborg CSPs ledelse består af Svante Bundgaard, Peter Badstue Jensen, Jacob Juul, Henrik Mosel Pape, Tina Thomsen, Peter Thomsen og Sergio de la Huerga Menéndez, og virksomheden blev kåret som Årets Ejerleder i 2010.  Samme år blev virksomheden også kåret som Gazelle-virksomhed.

Referencer

Eksterne henvisninger 
 http://www.AalborgCSP.com
 http://www.energy-supply.dk/

CSP
Ingeniørvirksomheder i Danmark
Vedvarende energivirksomheder i Danmark
Etableret i 2011
Mads Fægteborg

Mads Fægteborg (født 8. maj 1953) er en dansk eskimolog fra Københavns Universitet. Han har sammen med Jens Brøsted skrevet bogen Thule – fangerfolk og Militæranlæg, der gav anledning til Thule-stammens erstatningssag mod den danske stat i forbindelse med tvangsflytningen i 1953.

Fægteborg har skrevet adskillige bøger om Grønland og Arktis. Flere af hans udgivelser er også blevet udgivet på engelsk og en enkelt på russisk. Sammen med Aitalina V. Alexeeva skrev han Bjørnen og de små folk i Nord, der er små beretninger om Sibirien og dets oprindelige folk.

Efter Fægteborg flyttede til Stubbekøbing på Falster, har han skrevet en del videnskabelige artikler om bl.a. Grønlands første missionær, Hans Egede, der boede i Stubbekøbing fra 1750 til sin død i 1758.

Bibliografi 
 Jens Brøsted og Mads Fægteborg: Thule – fangerfolk og Militæranlæg. Jurist- og Økonomforbundets Forlag, 1985. Genudgivet med fire tillæg på Akademisk Forlag i 1987. Grønlandsk udgivelse "Thule – inuiaat piniartuusut sakkutooqarfiillu", Akademisk Forlag, 1988.
 Mads Fægteborg: Grønland i dag – en introduktion. Arctic Information. Første udgivelse i 1993 og sidste i år 2000.
 Aitalina V. Alexeeva og Mads Fægteborg: Bjørnen og de små folk i Nord. Beretninger om Rusland og dets oprindelige folk. Arctic Information, 2002.
 Mads Fægteborg: Hans Egede. I Ole Høiris (red.): Grønland – en refleksiv udfordring. Aarhus Universitetsforlag, 2009. pp. 39-73.
 Mads Fægteborg: Kridtpiber, tobak og en apostel i Stubbekøbing. I Håkon Brun (red.): Fra opprører til apostel. Hans Egedes liv og kirken på Grønland. Egedejubileet Kabelvåg 2008. pp. 227-245.

Eskimologer
Faglitterære forfattere fra Danmark
Dansksprogede forfattere fra Danmark